Kui on soovi midagi koos koeraga harrastada, siis kokkerspanjeliga on võimalused peaaegu piiramatud. Kokker on kergesti koolitatav, füüsiliselt vastupidav ja energiline koer, kes eriti hästi sobib muidugi linnujahiks. Kokker sobib väga hästi ka sõnakuulelikkuskoolituse ja agility harrastamiseks. Suurepärase haistmise tõttu kasutatakse kokkereid ka haavatud ulukite jälitamiseks verejäljel, varemekoerteks ning tollis ja  politseis narkokoertena.